Diari Oficial de la Generalitat Valenciana


Sumari del DOGV 9464, del 07-11-2022 (2022/9862)

Informació pública de l'expedient de sol·licitud de modificació de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina d'engreixada situada al terme municipal de Fuenterrobles, promogut per MOCAHER, SA
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9862


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de sol·licitud de modificació de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina d'engreixada situada al terme municipal de Fuenterrobles, promogut per MOCAHER, SA [2022/9862]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 141/20 IPPC, relatiu a Mocaher, SA, que té com a objecte la modificació de l'autorització ambiental integrada d'una explotació porcina, amb avaluació d'impacte ambiental i revisió de les millors tècniques disponibles (MTD).  
  
· Peticionari: Mocaher, SA.  
· Emplaçament: parcel·la 63, del polígon 8, del terme municipal de Fuenterrobles (València).  
· Projecte: Projecte bàsic de modificació substancial de l'autorització ambiental integrada. Estudi d'impacte ambiental. Quadre i memòria d'aplicació de les millors tècniques disponibles.  
· Capacitat: construir una nova nau a la parcel·la 63, per a ampliar les 4.632 places de porcs d'engreix situades en quatre naus, fins a arribar a un total de 6.000 places. A més, es projecta la construcció d'una nova bassa de purins de 396 m² de superfície, amb coberta flotant.  
La qual cosa es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que consideren convenients.  
Durant aquest termini, les persones interessades podran examinar la documentació relativa a aquest expedient en el portal web «Expedients en tràmit d'informació pública» (article 30 de la Llei 6/2014), situat dins de l'apartat de «Control integrat de la contaminació» de l'àrea de «Qualitat Ambiental» de la Generalitat Valenciana, i l'enllaç de la qual és el següent:  
https://agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Una vegada acabat el període d'informació pública, quan escaiga, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 24 d'octubre de 2022.- El director general de Qualitat i Educació Ambiental: Joan Piquer Huerga.